62018CO0431_INF
Ordonanța Curții (Camera a șaptea) din 11 decembrie 2019 – Bueno Ruiz și Zurich Insurance
(Cauza C-431/18) (
1
)
„Trimitere preliminară – Articolul 99 din Regulamentul de procedură al Curții – Asigurare de răspundere civilă auto – Directiva 2009/103/CE – Articolul 3 primul paragraf – Noțiunea de «pagube produse de vehicule» – Scurgeri de ulei și de alte lichide dintr-un autovehicul – Prejudicii”
Apropierea legislațiilor – Asigurarea de răspundere civilă auto – Directiva 2009/103 – Noțiunea de pagube produse de vehicule – Utilizarea unui vehicul în conformitate cu funcția sa de mijloc de transport – Accident survenit într-o parcare privată în urma formării unei băltoace de ulei care s-a produs în principal în cursul unor manevre efectuate de un vehicul staționat în acea parcare – Includere
(Directiva 2009/103 a Parlamentului European și a Consiliului, art. 3 primul paragraf)
(a se vedea punctele 35-45 și 48 și dispozitivul)
Dispozitivul
Articolul 3 primul paragraf din Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi trebuie interpretat în sensul că se încadrează în noțiunea de „pagube produse de vehiculele”, prevăzută de această dispoziție, situația în care un vehicul care a efectuat manevre și/sau a fost staționat într-o parcare privată, în conformitate cu funcția sa de mijloc de transport, este implicat într-un accident survenit în acea parcare.
(
1
)	JO 373, 15.10.2018.